– Тады наогул ніхто нічога не ведаў: разваліўся Савецкі Саюз і мы проста не разумелі, што такое прыватны бізнэс. А сёння ўсё адкрыта і празрыста – ідзі і стварай кампанію. Пачаць бізнэс у нас лёгка, праўда, цяжэй яго весці – складанае заканадаўства, цяжка падаткі лічыць. Але стварыць кампанію і пачаць працаваць – ніякіх праблем. Перайдзіце на спрошчанае падаткаабкладанне і працуйце. Зараз для ініцыятывы, развіцця ўсё ёсць: дзякуючы інтэрнэту можна сядзець у Мінску і працаваць для заказчыка з любой краіны. Раней нават патэлефанаваць у іншую краіну было дорага, а на выставу атрымоўвалася з'ездзіць раз у год. Сёння ж перад намі адкрыты ўсе дарогі.